CELEX: 62020TN0462
Language: mt
Date: 2020-07-16 00:00:00
Title: Kawża T-462/20: Rikors ippreżentat fis-16 ta’ Lulju 2020 – ZU vs Il-Kummissjoni

5.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/16
            
         
      Rikors ippreżentat fis-16 ta’ Lulju 2020 – ZU vs Il-Kummissjoni
      (Kawża T-462/20)
      (2020/C 329/34)
      Lingwa tal-kawża: l-Ingliż
      
         Partijiet
      
      
         Rikorrent: ZU (rappreżentant: C. Bernard-Glanz, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjonijiet tal-Awtorità tal-Ħatra tal-5 ta’ Settembru 2019, li tirrifjuta informazzjoni rilevanti għad-difiża tiegħu, u tas-6 ta’ April 2020, li tiċħad l-ilment tiegħu;
               
            
                  —
               
               
                  tordna lill-konvenuta tħallas ammont ta’ EUR 50 000, bħala kumpens għad-dannu materjali mġarrab, flimkien mal-interessi bir-rata legali sakemm ikun sar il-ħlas kollu; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq ksur tad-dritt tad-difiża tar-rikorrent u tad-dritt tiegħu għal rimedju effettiv.
               
            
                  2.
               
               
                  It-tieni motiv ibbażat fuq il-fatt li l-Awtorità tal-Ħatra wettqet żball manifest meta evalwat is-suġġett tal-ilment, ħalliet barra motiv ewlieni u ma kkunsidratx il-probabbiltà ta’ bidla fis-sitwazzjoni legali tar-rikorrent.